CELEX: 51998PC0044
Language: da
Date: 1998-02-11
Title: Forslag til Europa-Parlamentets og Rådets direktiv om ændring af direktiv 76/116/EØF om indbyrdes tilnærmelse af medlemsstaternes lovgivning om gødning, for så vidt angår markedsføring i Østrig, Finland og Sverige af gødning, der indeholder cadmium

Avis juridique important

|

51998PC0044

Forslag til Europa-Parlamentets og Rådets direktiv om ændring af direktiv 76/116/EØF om indbyrdes tilnærmelse af medlemsstaternes lovgivning om gødning, for så vidt angår markedsføring i Østrig, Finland og Sverige af gødning, der indeholder cadmium  /* KOM/98/0044 endelig udg. - COD 98/0026 */  

EF-Tidende nr. C 108 af 07/04/1998 s. 0083

Forslag til Europa-Parlamentets og Rådets direktiv om ændring af direktiv 76/116/EØF om indbyrdes tilnærmelse af medlemsstaternes lovgivning om gødning, for så vidt angår markedsføring i Østrig, Finland og Sverige af gødning, der indeholder cadmium (98/C 108/13) (EØS-relevant tekst) KOM(1998) 44 endelig udg. - 98/0026(COD)(Forelagt af Kommissionen den 11. februar 1998)EUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 100 A,under henvisning til forslag fra Kommissionen,under henvisning til udtalelse fra Det Økonomiske og Sociale Udvalg, ogi henhold til fremgangsmåden i traktatens artikel 189 B, ogud fra følgende betragtninger:I artikel 69 og bilag VIII til akten om Østrigs tiltrædelse af EU hedder det, at artikel 7 i Rådets direktiv 76/116/EØF (1) ikke finder anvendelse på Østrig før den 1. januar 1999, for så vidt angår cadmiumindholdet i gødning, og at de omhandlede bestemmelser tages op til revision i overensstemmelse med EF-procedurerne inden den 31. december 1998;i artikel 84 og bilag X til akten om Finlands tiltrædelse af EU hedder det, at artikel 7 i Rådets direktiv 76/116/EØF ikke finder anvendelse på Finland før den 1. januar 1999, for så vidt angår cadmiumindholdet i gødning, og at de omhandlede bestemmelser tages op til revision i overensstemmelse med EF-procedurerne inden den 31. december 1998;i artikel 112 og bilag XII til akten om Sveriges tiltrædelse af EU hedder det, at artikel 7 i Rådets direktiv 76/116/EØF ikke finder anvendelse på Sverige før den 1. januar 1999, for så vidt angår cadmiumindholdet i gødning, og at de omhandlede bestemmelser tages op til revision i overensstemmelse med EF-procedurerne inden den 31. december 1998;den nævnte revision kan ikke fuldføres inden den 31. december 1998, da mange medlemsstater ikke ligger inde med de nødvendige eksponeringsdata til at vurdere den risiko, cadmium i gødning indebærer for sundhed og miljø; revisionen bør videreføres på grundlag af yderligere undersøgelser efter denne dato;disse yderligere undersøgelser bør bestå i at vurdere den risiko, cadmium i gødning indebærer i medlemsstaterne for befolkningens sundhed, herunder sårbare befolkningsgrupper, og for miljøet; hertil behøves flere år;der er inden for rammerne af Rådets forordning (EØF) nr. 793/93 (2) indledt til en risikovurdering af cadmium; resultaterne heraf vil først foreligge efter flere år;bortset fra kravet om revision i medfør af akterne for Østrigs, Finlands og Sveriges tiltrædelse, kan der altid træffes beslutning om revision af gældende fællesskabslovgivning i overensstemmelse med fællesskabsprocedurerne; fællesskabslovgivningen kan give hjemmel til undtagelser i begrænsede tidsrum for visse medlemsstater på grund af disses særlige situation -UDSTEDT FØLGENDE DIREKTIV:Artikel 1I artikel 7 i direktiv 76/116/EØF indsættes følgende afsnit:»Østrig, Finland og Sverige kan imidlertid på deres område forbyde markedsføring af gødning, der indeholder cadmium i koncentrationer, der overskrider de koncentrationer, der var fastsat i den nationale lovgivning på tiltrædelsesdatoen. Undtagelsen gælder for tidsrummet fra den 1. januar 1999 til den 31. december 2001.I samråd med medlemsstaterne og andre interesserede parter revurderer Kommissionen inden den 31. december 2001 behovet for at indføre bestemmelser på europæisk plan om cadmiumindholdet i gødning.«Artikel 2Østrig, Finland og Sverige vedtager og offentliggør de nødvendige bestemmelser for at efterkomme dette direktiv inden den 31. december 1998.Artikel 3Dette direktiv er rettet til Østrig, Finland og Sverige.(1) EFT L 24 af 30.1.1976, s. 21. Direktivet er senest ændret ved direktiv 97/63/EF (EFT L 335 af 6.12.1997, s. 15).(2) EFT L 84 af 5.4.1993, s. 1.